汀雅苑

汀雅苑係香港新界大埔區首個居者有其屋屋苑，喺1981年入伙。佢喺大埔汀角路6號，一共有3座樓（其中一座原訂係大元邨泰熹樓），每座高17層，每層有8個單位。屋苑內設有私人停車場、單車停泊位、休閒設施及花園。 汀雅苑喺居者有其屋第二期乙開賣，嗰時嘅開賣價介乎港幣$156,800 - $209,500。同一般居屋唔同嘅係，汀雅苑所有單位已補地價，一律可以喺公開市場自由轉讓，同一般私人屋苑無異。